Cuneiform Tablet Kt 91/k 487 (AKT 8 41)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na <big_gap><gap> u <big_gap><gap> qí-bi₄-ma um-ma <big_gap> pu-šu-ki-in <big_gap> ù a-šur-re-ṣí-ma 51 ma-na KÙ.BABBAR ša É DAM.GÀR ni-il₅-qé-a-ku-nu-tí-ni 4 ma-na 15 GÍN KÙ.BABBAR ṣí-ib-tum i-li-ik ŠU.NÍGIN 55 ma-na 15 GÍN qá-dum ṣí-ib-ti-šu 46.5 ma-na KÙ.BABBAR a-bu-ša-lim ub-lam 12 GÍN i-na i-šé-ra-tim im-ṭí 18 GÍN a-ma-sú-ḫu-tim ni-ik-bu-ús 46 ma-na KÙ.BABBAR iz-ku-am ta-áš-pu-ra-nim um-ma a-tù-nu-ma 4 ma-na KÙ.BABBAR e-lá-ma ḫa-bu-ul 3 ma-na KÙ.BABBAR ša ḫa-bu-lá-tù-nu-ni i li-bi₄-šu ik-lá 1 ma-na KÙ.BABBAR iš-qú-ul i té-er-tí-ku-nu um-ma a-tù-nu-ma 4 ma-na KÙ.BABBAR kàr-wa-a li-iš-qú-ul 3 ma-na iš-qú-ul 1 ma-na i-dí-a-bu-um iš-qú-ul 1 ma-na a-šur-iš-ta-kál ša-qá-lam lá i-mu-a 4 ma-na 15 GÍN KÙ.BABBAR-ku-nu ba-ti-iq É né-ru-ub-ma 4 ma-na 15 GÍN-ku-nu a-na 5 ma-na 10.5 GÍN KÙ.BABBAR qá-dum ṣí-ib-tí-šu i-tù-ar iš-tù ḫa-muš-tim ša {d}MAR.TU-ba-ni ù a-šur-na-da ITU.KAM a-lá-na-tim ú ṭup-pì-ni ša 51 ma na KÙ.BABBAR ú ṣí-ba-ti-šu ṭup-pì-ni-ma 5 ma-na 10.5 GÍN KÙ.BABBAR ú ṣí-ba-sú šé-bi₄-lá-nim ù ṭup-pì-ni li-mu-ut <big_gap><big_gap> a-ba-ú-ni a-ḫu-ni a-tù-nu iḫ-da-ma KÙ.BABBAR šé-bi₄-lá-nim ú KÙ.BABBAR lá i-ma-i-id ú ṭup-pì-ni lá ú-kà-lu